উত্তরবঙ্গের অতিপরিচিত জঙ্গল মহল। জাতীয় উদ্যান। চারপাশে সবুজ অরণ্যের চাঁদোয়া। ৭৯.৪৯ বর্গকিমির গহন জঙ্গলে চারটি বিট, দু’টি নজরমিনার। জঙ্গলের পাড় ছুঁয়ে গিয়েছে মূর্তি, জলঢাকা, গরাতি, ইংডং নদীর বহতা। গরুমারা ছাড়াও রয়েছে মেদলা, চুকচুকি, খুনিয়ার জঙ্গলমহল। লাটাগুড়ির ঘন অরণ্যের বুকচেরা ৬ কিমি রাস্তা পেরিয়ে বাঁ দিকে বন দফতরের কাউন্টার থেকে টিকিট কেটে জঙ্গলে ঢোকার অনুমতিপত্র জোগাড় করতে হয়। এর পর বন দফতরের জিপে গরুমারার গহীনে।